جاستن صن

جاستن صن (بالصينى: 孙宇晨، مواليد 1990)، اتولد فى شينينج، تشينجهاى، هو رائد اعمال صينى جرينادى، ومؤسس شركة العملات المشفره ترون (Tron)، والمستشار العالمى لـ هوبى (HTX)، وكان سفير جرينادا فى منظمة التجارة العالمية (ديسمبر 2021 - يونيو 2022).

 سيرته 
فى سنة 2007، كسب جاستن صن بالجايزه الاولى فى مسابقة مفهوم الكتابه الجديد التاسعه، وبعدها دخل قسم اللغه الصينيه فى جامعة بكين، وبعدين حول لقسم التاريخ، واتخرج بالمركز الاول من قسم التاريخ. فى فترة الجامعه، مثل جامعة بكين فى هولندا لاهاى للمشاركه فى نموذج الامم المتحده.

اخد الماجستير من قسم دراسات شرق اسيا فى جامعة بنسلفانيا. فى سنة 2014، اسس شركة Ruibo واشتغل الرئيس التنفيذى، وكان واحد من المروجين الاوائل لتقنية بلوك تشين فى الصين.

فى ابريل 2015، ظهر جاستن صن للمره التانيه على قناة CCTV الماليه فى برنامج "حوار". وفى يوليو 2015، قبل مقابله فى برنامج موعد مع لويو.

فى سنة 2016، بقى عضو فى المؤتمر الاستشارى السياسى لمنطقة بانيو فى جوانزو (الدوره الرابعة عشر).

فى سبتمبر 2017، اسس ترون. وفى يناير 2018، ارتفعت القيمه السوقيه لترون لـ 10 مليار دولار، ودخلت ضمن اكبر عشر عملات مشفره فى العالم. وفى 10 اغسطس، نجح جاستن صن فى الاستحواذ على نطاق BlockChain.Org.

فى سنة 2019، استثمر فى بورصة العملات الرقميه Poloniex، وتعاون فى مجالات زى عمله مستقره TRC20-USDT وتمويل لامركزى.

فى 16 يوليو 2020، عرض مكافاه مليون دولار للقبض على الهاكرز اللى دبروا احتيال بيتكوين على تويتر.

فى ابريل 2021، اشترى جاستن صن لوحة بيكاسو "Femme nue couchée au collier" (ست عريانه نايمه لابسه عقد) بـ 20 مليون دولار، ولوحة "Three Self-Portraits" لـ اندى وارهول بـ 2 مليون دولار فى مزاد كريستيز فى لندن.

فى ديسمبر 2021، اتعين جاستن صن ممثل دايم لجرينادا فى منظمة التجارة العالمية (WTO) وسفير فوق العاده ومفوض، وساب المنصب فى السنه اللى بعدها.

فى 10 اكتوبر 2022، بقى المستشار العالمى لشركة هوبى (Huobi HTX).

فى 7 اكتوبر 2023، ظهرت لوحة "Le Nez" (المناخير) اللى جمعها جاستن صن فى معرض البرتو جياكوميتى الخاص فى باريس.

فى سنة 2024، اشترى عمل الفنان الايطالى ماوريتسيو كاتيلان "Comedian" (الكوميديان)، اللى هو عبارة عن موزه ملزوقه بشريط لاصق، بـ 6.2 مليون دولار، وبعد ما اكلها قال "طعمها احلى بكتير من اى موز تانى، بجد كويسه"، واكدت دار سوثبى للمزادات انه كمل الدفع.

 مصادر 

 لينكات برانيه 


تصنيف:ناس من شينينج
تصنيف:رجال اعمال من الصين